	 МИНИСТЕРСТВО НА ВЪТРЕШНИТЕ РАБОТИ


ЗАПОВЕД

№ 8121К - 15233/29.09.2026 г.
	ОТНОСНО: 
	Обявяване на конкурс за назначаване на държавна служба в МВР


На основание чл. 156, ал. 1, ал. 5 и ал. 6 от Закона за Министерството на вътрешните работи и чл. 5 от Наредба № 8121з-344 от 25 юли 2014 г. за назначаване на държавна служба в Министерството на вътрешните работи, във връзка със заповед на министъра на вътрешните работи № 8121з-825/21.05.2026 г., относно определяне на длъжностно лице за упражняване на правомощия по Закона за Министерството на вътрешните работи,

ОБЯВЯВАМ:

І. Конкурс за назначаване на държавна служба в Областна дирекция на МВР – Кърджали на вакантни младши изпълнителски длъжности, за които се изисква задължителна първоначална професионална подготовка, както следва:

- полицай - старши полицай (водач на патрулен автомобил) – 9 (девет) вакантни длъжности;
- полицай - старши полицай – 7 (седем) вакантни длъжности;
· младши автоконтрольор II - I степен - 3 (три) вакантни длъжности.

ІІ. Кандидатите за участие в конкурса трябва да са дееспособни физически лица, които отговарят на следните изисквания:

1. Да имат само българско гражданство;

2.
Да не са осъждани за умишлено престъпление от общ характер, независимо от реабилитацията;

3. Да не са привлечени като обвиняеми или да не са подсъдими за умишлено престъпление от общ характер;

4. Специфични изисквания:

4.1. Да не са навършили 41 (четиридесет и една) години към датата на обявяване на конкурса (изискването не се прилага за кандидатите, които са бивши държавни служители на МВР, заемали длъжности по ЗМВР, или настоящи служители в МВР);

4.2. Да имат завършено средно образование;

4.3. Да отговарят на минималните изисквания за физическа годност, определени в специализираната методика за изследване на физическата годност на кандидатите за назначаване на държавна служба в МВР, съгласно приложение № 2 от Наредба № 8121з-344 от 25 юли 2014 г. за назначаване на държавна служба в Министерството на вътрешните работи;

4.4.
Да отговарят на минималните изисквания за психологична пригодност, определени в специализираната методика за психологично изследване на кандидатите за назначаване на държавна служба в МВР, съгласно приложение № 3 от Наредба № 8121з-344 от 25 юли 2014 г. за назначаване на държавна служба в Министерството на вътрешните работи;

4.5. Да притежават свидетелство за управление на МПС, минимум категория „В“ или по-висока  - изискването се отнася за кандидатите за длъжностите „полицай - старши полицай (водач на патрулен автомобил)“ и „младши автоконтрольор - II - I степен“;
4.6. Да отговарят на изискванията на Наредба № І-141 от 18 септември 2002 г. за условията и реда, при които се ползва специален режим на движение от моторните превозни средства – изискването се отнася за кандидатите за длъжността „полицай – старши полицай (водач на патрулен автомобил)“;
4.7. Да са завършили курс за оказване на долекарска помощ при пътно-транспортно произшествие – изискването се отнася за кандидатите за длъжността „младши автоконтрольор II - I степен“.
5. Да отговарят на медицинските изисквания за работа в МВР, съгласно Наредба № 8121з-345 от 25 юли 2014 г. за определяне на медицинските изисквания за работа в Министерството на вътрешните работи.
ІІІ. НЕОБХОДИМИ документи и срок за подаването им:

1. В 20 (двадесет) дневен срок, считано от деня следващ публикуването на обявлението по реда на чл. 156, ал. 6 от Закона за Министерството на вътрешните работи, кандидатите могат да подадат заявление съгласно приложение № 4 към чл. 13, ал. 1 от Наредба № 8121з-344 от 25 юли 2014 г. за назначаване на държавна служба в Министерството на вътрешните работи. 

Към заявлението се прилагат: 

1.1. Нотариално заверено копие на диплома за завършено в Република България средно образование, ако не е вписана в регистъра по чл. 141, ал. 3 от Закона за предучилищното и училищното образование; при издадена диплома за завършено средно образование от чуждестранно учебно заведение - нотариално заверено копие на удостоверение за признато образование. Кандидатите имат задължение да извършват проверка в регистрите за наличието на регистрация на дипломата;

1.2. Свидетелство за управление на МПС (копие) - изискването се отнася за кандидатите за длъжностите „полицай – старши полицай (водач на патрулен автомобил)“ и „младши автоконтрольор II-I степен“;
1.3. Други документи, имащи отношение към конкурса.
При подаването на документи личната карта се представя за сверяване.
Кандидатите за длъжността „младши автоконтрольор - II - I степен“ следва да имат предвид задължението им след класиране и преди назначаването им на длъжност, да представят актуален документ, удостоверяващ завършен курс за оказване на долекарска помощ при пътно-транспортно произшествие.
2. Документите за участие в конкурса се подават всеки работен ден от 10:30 ч. до 12:00 ч. и от 13:30 ч. до 16:00 ч. в сектор „Координация, административно и правно обслужване и човешки ресурси“ при Областна дирекция на МВР - Кърджали, адрес: гр. Кърджали, бул. „България“ № 39.  Телефони за справки и допълнителна информация: 0361/69 479 и 0361/69 444.

3. В заявлението по т. 1 кандидатът посочва длъжността, за която кандидатства, като в конкурса се допуска участие само за една длъжност.

4. Не се приемат документи, подадени след срока по т. 1.

5.
В срока за подаване на документите за конкурса, кандидатите се явяват пред експертната лекарска комисия за медицинско освидетелстване, съгласно Наредба № 8121з-345 от 25 юли 2014 г. Медицинското освидетелстване може да се извърши в 3-дневен срок от крайната дата за подаване на документи - за кандидати, подали документи в последните три дни от срока или когато е необходимо да се назначат допълнителни медицински прегледи и изследвания.

В същия срок експертната лекарска комисия да изпрати по служебен път медицинските свидетелства на кандидатите до сектор „Координация, административно и правно обслужване и човешки ресурси“ при Областна дирекция на МВР - Кърджали.

6. След изтичане на крайния срок за подаване на документите сектор „Координация, административно и правно обслужване и човешки ресурси“ при Областна дирекция на МВР - Кърджали, да изпрати обобщена справка за набраните кандидати до дирекция „Човешки ресурси” - МВР, до Института по психология - МВР и ЦБПС при Академията на МВР - за проверка валидността на резултати и заключения по чл. 3а (Наредба № 8121з-344 от 25 юли 2014 г.) от изследвания при предходни конкурси.

IV. Конкурсната процедура да се проведе на следните етапи:
1. Изследване на физическата годност.

Изследването на физическата годност да се проведе в гр. София на Спортен комплекс „Раковски”, съгласно Таблица № 1 от специализираната методика за изследване на физическата годност на кандидатите за назначаване на държавна служба в МВР, приложение № 2 към чл. 3, ал. 1, т. 3 от Наредба № 8121з-344 от 25 юли 2014 г., както следва:
Таблица 1

	Точкова

система

за

оценка

 

 
	Тестова батерия

	
	скок

дължина от

място (см)

 

 
	бягане

осморка 4

цикъла (сек)

 

 
	гладко бягане

800 м (мин)

 

 

 
	сгъване и

разгъване

на ръцете

от опора

(бр.)
	изправяне

на трупа от

тилен лег

до седеж

(бр.)

	
	мъже
	жени
	мъже
	жени
	мъже
	жени
	мъже
	жени
	мъже
	жени

	8
	>= 240
	>= 205
	-
	-
	t <= 3.10
	t <= 3.20
	-
	-
	-
	-

	7
	235
	200
	t <= 16.2
	t <= 16.6
	3.11 - 3.15
	3.21 - 3.25
	>= 55
	-
	-
	>= 55

	6
	230
	195
	16.3
	16.7
	3.16 - 3.20
	3.26 - 3.30
	50
	-
	-
	50

	5
	225
	190
	16.4
	16.8
	3.21 - 3.25
	3.31 - 3.35
	45
	-
	-
	45

	4
	220
	185
	16.5
	16.9
	3.26 - 3.30
	3.36 - 3.40
	40
	-
	-
	40

	3
	215
	180
	16.6
	17.0
	3.31 - 3.35
	3.41 - 3.45
	36
	-
	-
	36

	2
	210
	175
	16.7
	17.1
	3.36 - 3.40
	3.46 - 3.50
	32
	-
	-
	32

	1
	205
	170
	16.8
	17.2
	3.41 - 3.45
	3.51 - 3.55
	30
	-
	-
	30


2. Психологично изследване:

2.1. Тестово изследване с тест за интелигентност, личностни въпросници и други психодиагностични методи;

2.2. Психодиагностично интервю.

Кандидатите, покрили психологичните критерии за съответствие с изискванията за длъжността, установени чрез изследването по т. 2.1, се явяват на психодиагностично интервю.

Кандидатите, непокрили минималните изисквания за длъжността, установени в изследването по т. 2.1, не преминават елиминаторния праг на етапа и не се явяват на психодиагностично интервю.
3. Заключително интервю.

V. Конкурсната процедура да се проведе в срок до 6 (шест) месеца от обявяването на конкурса.
VІ. ОПРЕДЕЛЯМ състав на конкурсната комисия:
…………………………………………………………………………………………………….
VIІ.
Председателят на конкурсната комисия да създаде необходимата организация конкурсната процедура да приключи в обявения срок, като кандидатите бъдат своевременно уведомявани за датите, часа и мястото на провеждане на съответните етапи от конкурсната процедура.

VIІI. Областна дирекция на МВР - Кърджали да публикува обявление за конкурса по реда на чл. 156, ал. 6 от Закона за МВР.
ІX. Заповедта да се публикува в електронната страница на дирекция „Човешки ресурси” - МВР в интернет и интранет, и се изпрати на структурите по чл. 37 от Закона за МВР за сведение, изпълнение и обявяване на общодостъпни места.

ЗА ГЛАВЕН СЕКРЕТАР НА МВР:

(съгласно зап. № 8121з-1153/13.07.2026 г.)

ГЛАВЕН КОМИСАР …./П/…….     
Любомир Николов

